A börtönben
mindenki kiharcol valamit magának vagy másnak.
Az emberek általában csak nevetnek a zaklatás vádján.
„Te egy zaklató vagy? Az meg mi a szar?”
„A bokrokban bujkálsz távcsővel?”
„Nem, hanem…”
Tudom, hogy egyeseknél ez a helyzet, de…
Minden eset más.
Azok felé, akiket nem ismerek,
próbálom elviccelni.
Mert sok fájdalmat és neheztelést hoz elő,
és az összes traumát, amin Rachellel átmentünk.
ÉVENTE TÖBB MINT HÁROMMILLIÓ ZAKLATÁSOS ESET TÖRTÉNIK
AZ EGYESÜLT ÁLLAMOKBAN
SZÉLES KÖRBEN ELISMERT KAPCSOLAT ÁLL FENN A TRAUMA ÉS MEGSZÁLLOTT VISELKEDÉS KÖZÖTT
Szeretném, ha mindenki tudná,
hogy együttérzek Johnnal,
de amit velem tett, azt sosem bocsátom meg neki.
Attól még, hogy megértem, nem kell elfogadnom.
És nem is teszem.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
GALESBURG, ILLINOIS ÁLLAM
HENRY C. HILL BÜNTETÉS-VÉGREHAJTÁSI KÖZPONT
2019. MÁJUS 24-ÉN JOHN ANDERSON BÖRTÖNBE KERÜLT A VOLT PÁRJA ZAKLATÁSÁÉRT
Nálam a zaklatás azzal van összefüggésben, hogy elhagytak.
Azért ragaszkodom az illetőhöz, mert úgy érzem, magamra hagyott,
és ezért még inkább ráakaszkodom.
Aztán dühös leszek: „Velem kéne lenned, mert szeretsz.”
A fájdalomból ered a dühöm.
Visszatekintve már látom, hogy ebből adódtak a gondok,
és ezért kerültem ide.
III. John R. Anderson vagyok.
A Hill Fegyházban töltöm a büntetésemet.
Súlyos zaklatás miatt ítéltek el.
DEKALB MEGYE, ILLINOIS ÁLLAM
Vidéken nőttem fel.
Apám megtanított vadászni, horgászni.
Jól ment a suli, sportoltam, baseballoztam.
Mindig is a komoly kapcsolatokat kerestem.
Már felsősként és a gimi első éveiben is
voltak barátnőim,
akiknek virágot vettem, vagy válogatáskazettát készítettem.
Mindig komoly voltam.
Nem csak úgy együtt lógtunk.
Inkább kapcsolatra vágytam, és intimitásra.
Már az elején tudtam, hogy kedvelni fogom-e a lányt,
és Rachellel rögtön egymásra kattantunk.
Illettünk egymáshoz, mint borsó meg a héja.
2015 AMIKOR JOHN 32 ÉVES VOLT,
MEGISMERKEDETT A 28 ÉVES RACHELLEL
A nevem Rachel.
Johnt 2015-ben ismertem meg egy vakrandin.
Három állásom volt akkoriban,
és egyedül neveltem a fiamat.
Szóval nem is nagyon vágytam
semmiféle kapcsolatra.
John nagyon vicces és szellemes férfi, és…
akkoriban volt egy Harley-Davidson motorja.
Pont az esetem volt.
És neki is mondtam, hogy a zöld szeme volt az,
ami már első este rabul ejtett.
Nem ugrottunk fejest a kapcsolatba.
Szép lassan haladtunk,
mert jobban meg akartam ismerni,
mielőtt bemutatom a fiamnak.
Az első időszak sok kompromisszummal járt,
mert John autószerelő volt,
ezért a hét hat napján napi tíz órát dolgozott.
Mindig eljárt a haverjaival, ahol sok lány vette körül,
és a haverok mindig belevitték valami buliba.
Nem gondoltam, hogy folyton iszik.
Azt hittem, csak a hétvégi bulikon fordul elő.
Én nem ilyen voltam. Munka után hazamentem a fiamhoz.
De mindig jól bánt Gauge-dzsel.
Gauge úgy tekintett rá, mint az apjára.
RACHEL FIA, GAUGE HÁROMÉVES VOLT, AMIKOR RACHEL MEGISMERTE JOHNT
Gauge imádnivaló kölyök volt.
Ő volt a kis rocksztárom.
Kakastaréjt csináltam neki, ismerte a rocker jelet is,
és sokszor elvittem a Harley-mon.
Klassz volt, de…
Amikor Gauge velem volt, valaki mindig beszólt.
„Ki ez a kölyök veled, John?”
Eleinte még zavart.
De minél jobban megszerettem Gauge-et,
annál jobban bosszantott.
Ő az én gyerekem. Miről beszélsz?
Ez egy olyan kapcsolat volt, hogy amikor ráakaszkodtam Johnra,
ő visszahúzódott.
És amikor ő akaszkodott rám, én húzódtam vissza.
Amikor azt mondtam neki, hogy vége,
akkor éjjel 11-kor eljött hozzám, hogy bocsánatot kérjen.
De mi csak…
Nem is tudom.
Buta szerelem volt.
A nehézségek ellenére is együtt maradtunk, aztán…
teherbe estem.
Azt terveztük, hogy Arkansas-ba költözünk.
A nagybátyja Arkansas-ban él, ezért meglátogattuk őt.
Csodálatos az a vidék,
és elkezdtünk házakat nézegetni.
2016. NOVEMBER
TIZENNYOLC HÓNAPPAL A MEGISMERKEDÉSÜK UTÁN MEGSZÜLETETT A FIUK, JAX
Jax születése után Arkansas-ba költöztünk.
A nagybátyja házában laktunk,
amíg alá nem írtuk a szerződést a nővel, akinek a házát meg akartuk venni.
Jax csak négy hónapos volt, amikor Gauge meghalt.
A mai napig nem tudom, mi történt.
Vihar volt, és néhány fa kidőlt.
Traktorral próbáltuk elhordani a fákat
a legelő körüli kerítés mellől.
Gauge segített nekem.
Leesett a traktorról, és véletlenül elgázoltam.
Rachel is ott volt.
A háznál volt, és amikor odajött, a karjába vette.
Még érezte, hogy dobog a szíve.
A mentők nem értek volna oda,
és mi sem tudtuk időben kórházba vinni.
Gauge már nincs velünk.
Rachel tudja, hogy mennyire óvatos ember vagyok.
Egész életemben traktorokat, mezőgazdasági gépeket,
kombájnokat, munkagépeket javítottam.
Tudja, hogy nem én voltam figyelmetlen, nem én okoztam a balesetet…
és hogy vigyáztam Gauge-re.
De attól még…
felelősnek és hibásnak éreztem magam,
mert megöltem a fiamat.
Mi…
elvesztettük a gyerekünket.
És…
mindketten más emberek lettünk.
Gauge halála után…
már csak árnyéka voltam önmagamnak.
Ezt elég nehéz megmagyarázni.
Nem volt kedvem semmihez. Nem ettem, és…
Jaxet sem akartam felvenni.
Ő is érezte, hogy összetört a szívem.
Folyton ordított…
Johnnak kellett felelősséget vállalnia
egy négy hónapos gyerekért és értem is,
mert én nem voltam rá képes.
Nagyon igyekezett, de aztán összeomlott.
2017 GAUGE HALÁLA UTÁN EGY ÉVVEL
RACHEL ÉS JOHN BEKÖLTÖZÖTT AZ ÚJ OTTHONÁBA
John az első egy évben sokat dolgozott.
De aztán nem kapott annyi munkát,
hogy eltartson minket.
Ezért nekem is dolgoznom kellett.
Johnnak új barátai lettek,
akik drogoztak.
Ő is szívni kezdett.
Nem tudom, hogy crackkel vagy methtel kezdte-e.
De végignéztem, ahogy csinálja.
Tudtam, hogy a fájdalmát próbálja enyhíteni.
Bűntudata volt, mert megakadályozhatta volna a balesetet.
Ezzel senkinek sem könnyű…
megbirkóznia.
A függőségem eluralkodott rajtam.
Methet szívtam, és rosszul voltam tőle.
Sosem tapasztaltam ilyesmit előtte.
Hallucináltam, és…
Ha lehunytam a szemem, őt láttam magam előtt.
Szegény Rachel kikészült.
Nem…
Egyszerűen csak…
kikapcsolt.
És ez ment másfél éven keresztül.
Egyikünk sem kért segítséget, nem mentünk pszichológushoz,
aki segített volna ezt átvészelni.
És…
habár szükségünk volt egymásra,
mégis ellöktük magunktól a másikat.
Nem igaz, amikor azt mondják, ennél rosszabb már nem jöhet.
Mivel teljesen magam alatt voltam,
nem tudtam megadni neki, amire szüksége volt.
Talált egy lányt, aki a tó melletti kikötőben dolgozott.
És…
megcsalt vele.
Azt hiszem, 19 éves volt.
John pedig 35.
Túl fiatal volt hozzá.
Mondtam neki, hogy ne tegye tönkre a családunkat, meg tudjuk oldani.
Ekkor ütött meg először.
Akkora pofont adott, hogy a padlóra estem,
aztán elvette a kulcsomat, és egész éjjel nem jött haza.
John folyton embereket látott és hallott,
mert súlyos methfüggő volt.
Amikor kiment a mosdóba, felvételre állította a telefonját.
Aztán meghallgatta a felvételt, és üvöltözni kezdett velem,
hogy megcsalom, pedig csak a tévében beszéltek.
Aztán még inkább elfajult a helyzet.
Épp születésnapom volt, és esküdözött, hogy egy férfihangot hallott a garázsból.
A nyakamnál fogva megragadott a konyhában,
végighúzott a folyosón, és rádobott az ágyra…
majd elkezdte ütni a bordáimat, a mellkasomat, a lábamat és a fejemet.
Addig fojtogatott, míg elhánytam magam.
Abban a pillanatban rájöttem, hogy meg kell tőle szabadulnom.
Mert nem fog megváltozni. Nem fog meggyógyulni.
Eldöntöttem, hogy egy percet sem maradok tovább.
2018. OKTÓBER
PÁR NAPPAL KÉSŐBB RACHEL AZ ÉDESANYJÁHOZ MENT ILLINOIS-BA
A KÉTÉVES FIUKKAL, JAXSZEL
Megkönnyebbültem az alatt a nyolcórás út alatt Illinois-ba…
hogy többé nem kell vele foglalkoznom.
Miután rászoktam a methre, úgy éreztem, hogy minden,
amit Rachellel tettem, ő is viszonozta, pedig nem.
Csak a képzeletem játszott velem.
És…
sok erőszakos cselekményt követtem el Rachel ellen.
De amikor elment,
úgy éreztem, elvesztettem még egy gyereket és a feleségemet.
Ez csak tetézte a korábbi fájdalmamat és szenvedésemet.
Annyira borzasztó érzés volt, nem is tudom elmondani.
Úgy éreztem, elárultak.
Aztán csak azon járt az agyam, hogy hol a fiam.
Senki sem árulta el, hogy hová költöztek.
Csak hazudtak, és azt mondták: „Valahol a környéken van.”
„Biztonságban van.” Egyre dühösebb lettem, hogy nem beszél velem.
Direkt elvitte a fiamat, hogy fájdalmat okozzon.
Addigra John rájött, hogy már nem vagyok Arkansas-ban.
SMS-ekkel kezdett bombázni.
JOHN ANDERSON NÁLAM VAN GAUGE
A HAMVAI! AMIKET ITT HAGYTÁL
Azt mondta, kiönti a fiamat a vécébe,
ha nem árulom el, hol vagyok,
és nem kapja vissza a családját.
JOHN ANDERSON AZT HISZED, HAZUDOK
ÉN MÁR KURVÁRA LESZAROM, RACHEL
PRÓBÁLTAM SZÉPEN, DE TÉGED NEM ÉRDEKELT
Videókat küldött magáról,
amint fehér hamut önt a vécébe.
Én persze kiborultam és pánikrohamot kaptam.
JOHN ANDERSON ELEGEM VAN EBBŐL, RACHEL!!!!!
NEM LESZ JÓ VÉGE, HA TOVÁBBRA IS EZT A JÁTÉKOT ŰZÖD VELEM
Miután ezt megcsinálta, én…
Nálam… betelt a pohár. Ennyi volt. Távoltartási végzést kértem.
2018. NOVEMBER
2018 NOVEMBERÉBEN
AZ OGLE MEGYEI BÍRÓSÁG TÁVOLTARTÁSI VÉGZÉST ADOTT KI ANDERSON ELLEN
ILLINOS-I EGYETEM, SPRINGFIELD
Ahhoz, hogy a zaklatást bűncselekménynek nyilvánítsák,
távoltartási végzést kell kérni.
Ez az első lépés ahhoz, hogy a nem büntethető viselkedés
büntethetővé váljon.
A nevem Ryan Williams.
A kriminológiát és büntetőjogot tanítok
az Illinois-i Egyetemen, Springfieldben.
RYAN WILLIAMS ÁTNÉZTE AZ ANDERSON ELLENI VÉGZÉS FELTÉTELEIT
Egy végzés nagyon hasznos lehet.
Ez fokozza a zaklatás súlyosságát.
Egy apró vétségből automatikusan bűncselekmény lesz.
Ha korábban elment a munkahelye előtt, az csak egy aggályos cselekedet volt.
Most bűncselekmény.
De a távoltartási végzések elrettentő viselkedési modellen alapulnak.
Sajnos sokszor olyan embereknél fordul elő zaklató viselkedés,
akik nem cselekednek józanul, akiknek nincs vesztenivalójuk.
Például John esetében figyelmen kívül hagyhatja a végzést,
mert szerinte az nem vonatkozik rá.
ANDERSONRA TÖBBSZÖR IS PANASZKODTAK AGRESSZIÓ MIATT
A KORÁBBI ÉLETTÁRSAI AZ ELMÚLT 12 ÉVBEN
John viselkedésével már a korábbi kapcsolatai során is gond volt.
Ő viszont nem látja be,
hogy a viselkedése ártalmas.
Sőt, engem meglepett,
hogy nem történt ennél súlyosabb dolog.
Ha John nem tudja irányítani a nőket,
akkor düh és agresszió tör elő belőle.
És mindig erőszakosabb lett, ami ijesztő.
Egy robbanásra kész dinamit lapul benne.
A nevem Rick Anderson, és John nagybátyja vagyok.
Én vagyok az egyetlen rokona, aki még szóba áll Johnnal.
2006. MÁRCIUS 31.
ANDERSON BIRTOKLÁSI VÁGYÁT ELŐSZÖR 2006-BAN DOKUMENTÁLTÁK,
MIUTÁN ELVÁLT AZ ELSŐ FELESÉGÉTŐL
John még fiatalabb korában összeházasodott az első feleségével.
De John megcsalta az esküvő alatt.
A feleségének elege lett.
Elköltözött.
John pedig bekattant.
És amikor dühös lett, csak úgy megjelent a háznál.
Vagy ült a kocsijában, és várta, hogy végezzen a munkában.
Ezzel kezdődött a zaklatás.
2006. MÁRCIUS 31.
NÉGY ÉVVEL KÉSŐBB, 2010-BEN ANDERSONT EGY KORÁBBI PÁRJA
SÚLYOS ZAKLATÁSÁVAL VÁDOLTÁK
Betört a nő házába, és elbújt a szekrényében,
majd hajnali kettőkor
odaállt az ágya végéhez.
Az első feleségével és a második barátnőjével való kapcsolata
tönkrement és megszakadt.
Rachel helyében, még most is,
én aggódnék Johnért.
2018. OKTÓBER
2018-BAN, MIUTÁN OTTHAGYTA ANDERSONT,
RACHEL ILLINOIS-BA KÖLTÖZÖTT AZ ANYJÁHOZ, JUDIHOZ
John vissza akarta kapni Rachelt, és ezért mindenre képes volt.
Tudta, hogy milyen szoros a kapcsolatom Rachellel.
Ha az övé nem lehet, akkor senkié sem.
2018. OKTÓBER
2019. FEBRUÁR
HÁROM HÓNAPPAL KÉSŐBB JOHN KÖVETTE RACHELT 960 KM-RE ARKANSAS-TÓL
Amikor megérkezett ide, folyton hívogatott.
De másnak adta ki magát a telefonban.
Ennyire rafinált az az idióta.
Felhívott, hogy hadd beszéljen Rachellel.
„Szeretem. Beszélni akarok vele.”
Aztán szitkozódott. „Tudom, hogy ott van, hadd beszéljek vele!”
„Te rohadt kurva! Azonnal add át neki a telefont!”
Ijesztő volt. Rettentő ijesztő.
Figyelte a házat.
A nagy furgonjával megállt a kocsifelhajtón.
Csak ült ott, és pörgette a gumikat.
Megijedtünk, sírtunk, hívtuk a zsarukat.
Jaxet kerestem, aki az asztal alá bújt.
Azt mondta: „Nagyi, megtettem, amit anyu mondott. Elbújtam.”
„Elbújtam, ahogy anyu mondta.”
Megszakadt a szívem.
Hogy az unokámnak bujkálnia kell, mert az anyja mondta,
hogy bújjon el,
mert az apja bántani akarja az anyját.
Nem könnyű végignézni, hogy a lányodnak ezt át kell élnie.
Folyton az éreztem, hogy figyel engem.
Tudja, mikor vagyok otthon, és tudja, hogy mikor nem.
Sok agyalás és félelem jár ezzel.
Folyamatosan cseng a telefon, küldi az üzeneteket.
Üzeneteket hagyott a hangpostámon, hogy öngyilkos lesz.
Képeket küldött a kötélhurkokról,
amik az anyja pincéjében lógtak.
Azt mondta, hogy együtt fogunk meghalni,
és nem érdekli, ha előbb fejbe kell lőnie.
Mert megteszi. Együtt halunk meg.
Mindig úgy éreztem, hogy ott áll a sarkon túl,
és arra számítottam, hogy előugrik a bokrok közül.
És lényegében ez is történt.
Nem vette fel a telefonját.
Ezért felmentem a netre,
és letöltöttem olyan alkalmazásokat,
amikkel megváltoztattam a telefonszámomat.
Mindenféle őrültséget tettem.
De nem akart beszélni velem. Ezért elmentem a munkahelyére.
2019. MÁRCIUS 5.
MIUTÁN VISSZAKÖLTÖZÖTT ILLINOIS-BA,
RACHEL MUNKÁT VÁLLALT EGY HELYI RAKTÁRBAN
Amikor megérkezett a munkahelyére, én ott ültem.
Két perccel azelőtt értem oda,
és odaléptem a kocsijához,
de ahogy meglátott, nagyon megrémült.
Nem tudom, miért, de ez dühöt váltott ki belőlem.
Elég durva jelenet zajlott le, és végül kijöttek a zsaruk is.
A raktárnál, ahol dolgoztam,
nem volt kapu. Bárki szabadon bemehetett.
BIZTONSÁGIKAMERA-FELVÉTEL
Megálltam a parkolóban,
fogtam a cuccomat, és be akartam menni az épületbe.
De ott állt egy kocsi…
És John megrohamozta a kocsimat.
Próbáltam bezárni az ajtót, és közben hívni a rendőrséget.
Megpróbálta betörni a vezetőülés ablakát,
közben teljes hangerőn azt üvöltötte,
hogy kibaszottul meg akar ölni.
Odament a hátsó ajtóhoz, és kinyitotta.
Kiugrottam a kocsiból, és segítségért kiabáltam,
amikor megláttam egy autóban ülő férfit.
Odarohantam hozzá.
Kiszállt a kocsijából, és higgadtan megkérdezte, hogy mi a baj,
erre mondtam, hogy meg akarnak ölni.
John közben rájött, hogy a kulcsot a kocsiban hagytam.
Úgyhogy megpróbált elgázolni.
Rájött, hogy csak úgy üthet el,
ha más kocsikkal ütközik.
Ezért kiszállt a kocsiból,
és még mindig azt ordította, hogy meg fog ölni.
A fickó a földre taszította, és nem engedte el.
RIASZTOTTÁK A RENDŐRÖKET, AKIK A HELYSZÍNEN LETARTÓZTATTÁK ANDERSONT
ANDERSONT A TÁVOLTARTÁSI VÉGZÉS MEGSÉRTÉSÉVEL VÁDOLTÁK, ÉS LECSUKTÁK
Miután a rendőrség letartóztatta,
hatalmas kő esett le a szívemről.
Végre nem tud már bántani.
Szabad voltam.
Megszabadultam tőle.
Megszabadultam az egésztől.
A családon belüli erőszak és zaklatás
nem kap annyi figyelmet, amennyit kéne.
A jog nem tér ki rá, és arra, hogyan kéne kezelni.
Mit kell tennünk azért, hogy ez a fajta viselkedés megszűnjön?
A nevem Ali Friend.
A DeKalb megyei családon belüli erőszak részleg
vezető ügyésze voltam.
A RAKTÁRNÁL TÖRTÉNT INCIDENS UTÁN
ALI FRIENDET JELÖLTÉK KI, HOGY BÍRÓSÁG ELÉ VIGYE ANDERSON ÜGYÉT
Nehéz megmondani, hogy mi járhatott John fejében,
hogy miért tette azt, amit tett.
De azt hiszem, hogy mindent meg akart tenni azért,
hogy ismét ő irányítsa Rachel életét.
És ha ez az élete kioltásával jár, akkor arra is képes lett volna.
Volt nála egy nejlonszíj,
aminek a végére hurkot kötött.
Többször is fojtogatta Rachelt,
amíg Arkansas-ban éltek.
Úgy tűnt, most véghez is viszi a tervét,
és nem csak fenyegeti, mint régen, amikor fojtogatta.
IGAZSÁGÜGYI KÖZPONT
MIVEL MEGSZEGTE A TÁVOLTARTÁSI VÉGZÉST,
ALI FRIEND SÚLYOS ZAKLATÁSSAL VÁDOLTA ANDERSONT
291. KERÜLETI BÍRÓSÁG
Súlyos zaklatásért kettőtől öt évig terjedő büntetés szabható ki
az illinoisi-i fegyházban.
Vagy próbaidőre bocsátják.
Úgy gondoltam, Anderson esetében a próbaidő nem opció,
mert szerintem meg kellett állítani, és börtönbüntetést érdemelt.
Ezért ittas vezetésért is vádat emeltünk ellene.
Mert a mi államunkban súlyos büntetés szabható ki az ittas vezetésért.
HA ITTAS VEZETÉSÉRT ÍTÉLIK EL,
ANDERSON KORÁBBI ITTAS VEZETÉSEIT TEKINTVE
EGYÉRTELMŰ BÖRTÖN JÁR,
MÍG HA ZAKLATÁSÉRT ÍTÉLIK EL, AKÁR SZABADON IS ENGEDHETIK
Nehéz elhinni, hogy zaklatásért kisebb büntetés jár, mint az ittas vezetésért.
Senki nem akarja elfogadni, hogy ez ilyen súlyos is lehet.
De az áldozatnak vagy túlélőnek, aki abban a kapcsolatban él,
annak tényleg az, és akár halálos kimenetele is lehet.
2019. MÁRCIUS
2019. ÁPRILIS 5.
ANDERSON BŰNÖSNEK VALLOTTA MAGÁT ITTAS VEZETÉS
ÉS SÚLYOS ZAKLATÁS VÁDJÁBAN
HAT ÉV BÖRTÖNBÜNTETÉSRE ÍTÉLTÉK
ANDERSONNAK MEGTILTOTTÁK, HOGY FELVEGYE A KAPCSOLATOT RACHELLEL VAGY A FIÁVAL
Minden nap kapok levelet Johntól.
Ha egy nap nem jön levél, az már furának számít.
Nem beszélünk.
Nem válaszolok neki, de ő folyton képeket és leveleket küld,
és sosincs vége.
Ellentmondásos érzés levelet kapni,
és eldönteni, hogy kinyissam-e, vagy sem.
De most, hogy börtönben van, a leveleket olvasva
tudom, mi jár a fejében,
és így könnyebben alszom éjjel,
mert tudom, hogy bocsánatért esedezik, nem pedig haragszik rám.
HENRY C. HILL BÜNTETÉS-VÉGREHAJTÁSI KÖZPONT
Leveleket írok Rachelnek.
2020-ban minden nap írtam neki.
Vagyis nem minden nap, minden héten.
Már nem vagyok olyan őrült. Minden héten.
Hogy kapcsolatban maradjunk. Tudom, hogy elolvassa.
És megkapja őket.
Ha úgy dönt, hogy feljelent miatta,
az sem érdekel.
Joga van hozzá, és ha úgy érzi, meg kell tennie, akkor tegye.
2021 FEBRUÁRJÁBAN ANDERSON MEGTÁMADTA
A FIÁVAL KAPCSOLATOS TILTÓ VÉGZÉST
2021. FEBRUÁR
RACHELNEK NEM VOLT PÉNZE ÜGYVÉDRE,
ÍGY A VÉGZÉST MEGVÁLTOZTATTÁK, ÉS KAPCSOLATBA LÉPHETETT JAXSZEL
A börtönben sem felejtettem el a fiamat.
Telefonon beszélhetek vele, és olyanokat mond, hogy:
„Nem ismerlek. Nem tudom, hogy nézel ki.”
És emlékeztetnem kell rá, hogy én neveltem.
„Kétéves voltál, amikor utoljára láttalak.”
„Sajnálom, hogy nem emlékszel, de hidd el, én igen.”
Jax ötödik szülinapján már otthon akartam lenni, ami most vasárnap volt.
De egy hetet késni fogok.
Hazaengednek… Ma péntek van, hétfőn megyek haza.
MIVEL LETELT A HATÉVES BÜNTETÉS MINIMÁLIS IDEJE,
ANDERSONT KIENGEDTÉK
ALIG KÉT ÉS FÉL ÉVVEL AZ ÍTÉLETHIRDETÉS UTÁN
John hamarosan szabadul, és látni akarja a fiát.
John végre láthatja majd Jaxet,
aki vele maradhat éjszakára vagy akár hétvégén is,
ezért aggódom, hogy elmenekül a fiammal,
és soha nem találom meg.
Sokszor gondolok erre.
Remélem, képes megváltozni.
De aggódom, hogy ismét olyan lesz, mint régen,
és megint bántani akar majd.
Úgy érzem, ha megint a drogokhoz nyúl,
és úgy érzi majd, nincs miért élnie,
akkor egyúttal az én életemet is elveszi.
Kamerákat szereltettem fel.
Kamerák figyelik a házam környékét,
hogy ne zaklathasson újra,
vagy ne babrálhassa meg az autómat.
Egyetlen esélye van.
Ha csak egyszer is hibázik, megy vissza a börtönbe.
És kész.
HENRY C. HILL BÜNTETÉS-VÉGREHAJTÁSI KÖZPONT
2021. NOVEMBER
2021. NOVEMBER 15-ÉN
JOHN ANDERSONT FELTÉTELESEN SZABADLÁBRA HELYEZTÉK
Sokszor mondják, hogy az emberek nem változnak meg.
De ha valakit sok trauma ért,
nem az határozza meg a személyiségét.
Már nem az vagyok, aki régen.
Látni akarom a családomat.
KÉT HÉTTEL KÉSŐBB
Két hét telt el a szabadulásom óta,
és még nincs normális tervem.
Még dolgozom rajta.
A legfontosabb most az, hogy ismét részt vegyek a fiam életében.
JOHN JELENLEG HETI EGYSZER LÁTHATJA A FIÁT
Örülök, hogy időt tölthetek a fiammal.
Még csak ötéves.
Tele van energiával.
Szívmelengető, hogy újra láthatom a fiamat.
Végre van, amit mindig várhatok.
Azokon a napokon, amikor nem láthatom,
elszomorodom, hogy nincs velem.
Azelőtt mind egy család voltunk.
A fiam állandóan velem volt.
Azóta eltelt pár év,
és csak hetente párszor láthatom őt.
Szeretném, ha Rachellel közösen nevelnénk őt.
Szerintem nem lehetetlen,
hogy egyszer újra egy házban éljünk,
egy családként.
Azt hiszem, nekem kell bizonyítanom,
hogy az emberek az életük során megváltozhatnak.
HÁROM HÓNAPPAL KÉSŐBB
Minden más lett, mióta John kijött a börtönből.
Kicsit több mint 90 nap telt már el.
Tudom, hogy John szeretné, ha újra egy család lennénk…
de a múltba nem mehetünk vissza.
Túl sok a be nem gyógyult seb, és minden elromlott.
Remélhetőleg John józan tud maradni, és javítani akar az életén.
És ha John megteszi, amit kell,
akkor Jax apja lehet.
Mi pedig remélhetőleg barátok lehetünk a fiunk érdekében,
mert a gyereknek szüksége van az apjára.
De ehhez sok mindenen változtatnia kell saját magával
és a függőségével kapcsolatban.
Ez majd eldől.
A FORGATÁS ÓTA JOHN TOVÁBBRA IS DOLGOZIK, ÉS LÁTOGATJA A FIÁT
RACHEL MÉG MINDIG TARTJA, HOGY EZ AZ UTOLSÓ ESÉLYE
A feliratot fordította: Latkóczi Barbara